Den 52-åriges samlever havde tilkaldt politiet, fordi hun og hendes to-årige barn var blevet smidt ud af parrets bolig. Politiet kom til stedet for at hjælpe kvinden og barnet med at få nogle ejendele med sig, da den 52-årige gik amok. Politiet blev nødt til at bruge peberspray mod den 52-årige mand for at få ham til at falde til ro. På et tidspunkt knyttede han hånden som en pistol og sagde til den kvindelige politiassistent, at han ville slå hende ihjel. Den 52-årige er anholdt og har tilbragt natten i detentionen, da han var beruset i forbindelse med anholdelsen. Han sigtes for trusler mod politiet.
En 52-årig mand truede tirsdag aften en kvindelig politiassistent med at slå hende ihjel. Truslen kom i forbindelse med at en politipatrulje var kørt ud til husspektakler i Møllegade i Aalborg.